b'\n_START_ARTICLE_\nMarjan\n_START_SECTION_\nIzvor imena\n_START_PARAGRAPH_\nIme Marjan izhaja iz latinskega imena Marianus, ki ga nekateri razlagajo kot izpeljanko iz latinskega imena Marius. Ime Marius se je skupaj z razli\xc4\x8dico Marinus povezuje z latinskima besedama mare v pomenu\xc2\xa0\xc2\xbbmorje\xc2\xab\xc2\xa0in marinus v pomenu\xc2\xa0\xc2\xbbmo\xc5\xa1ki\xc2\xab. Drugi pa ime Marjan povezujejo z imenom Marija. Marianus bi bilo tako pridevni\xc5\xa1ko ime v pomenu\xc2\xa0\xc2\xbbMarijin, nana\xc5\xa1ajo\xc4\x8d se na Marijo\xc2\xab\xc2\xa0\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Marjan: 13.625. Med vsemi mo\xc5\xa1kimi imeni pa je ime Marjan po pogostosti uporabe uvr\xc5\xa1\xc4\x8deno na 9. mesto.\n_START_SECTION_\nOsebni praznik\n_START_PARAGRAPH_\nV koledarju je 17. januarja Marijan mu\xc4\x8denec iz 3. stoletja; 19. avgusta Marijan pu\xc5\xa1\xc4\x8davnik, ki je umrl v za\xc4\x8detku 6. stoletja in 1. decembra Marijan mu\xc4\x8denec iz Rima.'